stanford-oval/wikipedia huggingface dataset:
אלסמיר (אי)
הערות שוליים

↑  מאמר בנושא ההיסטוריה הארקטית מאתר Civilization.ca
↑  פיטר שלדרמן, " Eskimo and Viking Finds in the High Arctic ", מגזין נשיונל ג'אוגרפיק, כרך 159, מס' 5, מאי 1981 בעמ' 584.
↑  "האי אלסמיר" מתוך אתר "האנציקלופדיה הקנדית".
↑  מאמר של נאס"א על התפרקות מדף הקרח וורד האנט
↑  Nathorst, A. G. 1915. Tertiare Pflanzenreste Aus Ellesmere-Land. Report of the Second Norwegian Arctic Expedition in the Fram, 1898-1902. The Society of Arts and Sciences of Kristiania. No. 35.
↑  מאמר של הניו יורק טיימס על גילוי מאובן שייתכן והוא החוליה החסרה בין דג לדו חי
↑  Peter N. Spotts, Fossil fills gap in move from sea to land, The Christian Science Monitor, ‏April 6, 2006
| הקורדילרה הארקטית |
| --- | --- | --- |
| רכסי הרים | אדם • ארצות הברית • באפין • ברוס • ג'וי • גרינל • האימפריה הבריטית • הנסיכה מרגרט • הייפוינטר • ויסלר • ויקטוריה ואלברט • צ'לנג'ר • קונגר |  |
| הרים | אאוטלוק • אודין • אוקספורד • אנגנה • אסגארד • ארוהד • ארתור • באטל • בסטיל • בופורט • בידרביק • בישופ'ס מאיטר • בלדר • ברבאו • ברייב • בריידאבליק • ויסלר • יוג'ין • יוקפיק • מידנייט סאן • נוקאפ • סירק • קוואג'יוויק • ת'ול • ת'ור |  |
| מעברי הרים | פורטרס |  |
| כיפות קרח | פני |  |
| קרחונים | גל |  |
| פארקים לאומיים | סירמיליק |  |
| אזורים | אלסמיר • באפין |  |
| יישובים | אלרט |  |
| --- | --- |
בקרת זהויות :  GND: 4014476-8  NARA: 10037008  NKC: ge601634  SELIBR: 144155  VIAF: 239867393   WorldCat (עם VIAF): 239867393 
תצלום לווין של חלקו הצפוני של האי אלסמיר. במזרח התמונה ניתן לראות את גרינלנד.
האי אלסמיר, נונאווט, קנדה.  נונאווט  הטריטוריות הצפון מערביות  גרינלנד
אליזבת מאוסטריה (1436–1505)

אליזבת מאוסטריה (בגרמנית: Elisabeth von Habsburg; ‏1436 - 30 באוגוסט 1505), הייתה בתו של אלברכט השני, מלך גרמניה, אשתו של קז'ימייז' הרביעי, מלך פולין, ואמם של ארבעה ממלכי פולין.
ביוגרפיה > בצעירותה

אליזבת נולדה בשנת 1436 בווינה, לאלברכט השני, מלך גרמניה ולאליזבת מלוקסמבורג, בתם של זיגיסמונד, קיסר האימפריה הרומית הקדושה וברברה מצליה. בשנת 1437 מת סבה זיגיסמונד, קיסר האימפריה הרומית הקדושה, ואביה אלברכט השני, מלך גרמניה הוכתר כמלך הונגריה ובוהמיה. מכיוון שקז'ימייז' הרביעי, מלך פולין טען לזכותו לכתר בוהמיה, העלו אצילים פולנים הצעה שאליזבת תתחתן עם קז'ימייז' ותביא עמה את ממלכת בוהמיה כנדוניה, אולם ההצעה לא יצאה אל הפועל.
ב-7 באוקטובר 1439 מת אביה אלברכט השני, מלך גרמניה לאחר מסע קצר נגד האימפריה העות'מאנית, ואמה שראתה את עצמה היורשת החוקית של ממלכת הונגריה נאבקה להכתיר את בנה לאדיסלאוס למלך, אולם האצילים ההונגרים הכתירו את ולדיסלב השלישי, מלך פולין כאולסלו הראשון, מלך הונגריה. האומנת של אליזבת, הלנה קוטננרין, גנבה את כתר ההכתרה של הונגריה והביאה אותו למלכה אליזבת, וב-15 במאי 1440 הוכתר אחיה כלסלו החמישי, מלך הונגריה, אולם מלחמת האזרחים במדינה נמשכה. למען ביטחונם והגנתם הועברו אליזבת ואחיה לחסותו של פרידריך השלישי, קיסר האימפריה הרומית הקדושה, וכחלק מההסכם התארסה אליזבת עם אחיינו פרידריך מסקסוניה, בנם של פרידריך השני, הנסיך הבוחר מסקסוניה ומרגרטה מאוסטריה.
בשנת 1447 הציע פרידריך השלישי שאליזבת תתחתן עם שארל מבורגונדי, בנו של פיליפ השלישי, דוכס בורגונדיה, אולם ההצעה נפלה, משום ששארל דרש 120,000 דוקאטים זהב ופרידריך השלישי הסכים לתת רק 70,000 דוקאטים.
בשנת 1444 נהרג אולסלו הראשון, מלך הונגריה בקרב וארנה, והאצילים ההונגרים תמכו בהכתרת אחיה לסלו החמישי, מלך הונגריה, אולם פרידריך השלישי סירב לאפשר ללסלו לעזוב את חצרו. בן דודה של אליזבת, אולריך השני, רוזן צליה, דרש להעביר את אליזבת ולסלו לחסותו, אולם פרידריך סירב לשמוע לו. בדצמבר 1451 נסע פרידריך השלישי לרומא להכתרתו כקיסר האימפריה הרומית הקדושה, ולקח עמו את לסלו, אולם השאיר את אליזבת בווינה. בזמן נסיעתו של פרידריך לרומא, התמרדו האצילים האוסטרים והעבירו את אליזבת לחסותו של אולריך. לאחר שחרורה קראה אליזבת לשחרור אחיה, ולאחר חזרתו של פרידריך השלישי לווינה ביוני 1452, אילצו אותו האצילים בספטמבר אותה שנה לשחרר את לסלו.
ביוגרפיה > מלכת פולין

באוגוסט 1452 שלחו הפולנים הצעת נישואים לאליזבת עם קז'ימייז' הרביעי, מלך פולין, ובן דודה אולריך השני, רוזן צליה קיבל אותה בחיוב. באוגוסט 1453 נחתם הסכם הנישואים, ובו התחייב אחיה לתת לה כנדוניה 100,000 מטבעות זהב באדמות בהונגריה, אוסטריה ובוהמיה, ואילו קז'ימייז' הבטיח לה את הערים קולו, אופוצ'נו ופז'דץ'. בנוסף ויתרה אליזבת על טענתה לכתר בהונגריה ובבהמיה, אך מכיוון שאחיה לא עמד בהתחייבויותיו חזרה אליזבת לטעון לזכותה בממלכות הללו.
בפברואר 1454 הגיעה אליזבת לקרקוב בפולין, וב-10 בפברואר נערך טקס הנישואים. נישואיהם היו מאושרים, ונולדו להם 13 ילדים. אליזבת ליוותה את בעלה ברוב מסעותיו, ולמעט כשיצא למסעי המלחמה, כמעט תמיד הייתה לצדו.
בשנת 1457 מת אחיה לסלו החמישי, מלך הונגריה ואליזבת תבעה את זכותה לכתר בהונגריה ובבוהמיה, אולם בבוהמיה הומלך גאורגה פודבראדי, ואילו בהונגריה הומלך מתיאש הוניאדי. מכיוון שבעלה היה שקוע באותה עת במלחמת שלוש עשרה השנים נגד מדינת המסדר הטווטוני, הוא לא היה יכול לאכוף את טענות אליזבת בכוח צבאי.
בדצמבר 1461 מתה חמותה סופיה מהונגריה, ובעלה קז'ימייז' העביר לה חלק מנחלותיה בממלכה. בשנת 1467 ויתרה אליזבת על טענתה לדוכסות לוקסמבורג לשארל הראשון, דוכס בורגונדיה, שנקנתה על ידי אביו פיליפ השלישי, דוכס בורגונדיה מאליזבת, דוכסית לוקסמבורג בשנת 1443. אליזבת לא התערבה בפוליטיקה ובענייני הממשל, אולם הייתה מעורבת בהסדרת נישואי בנותיה.
לאחר מותו של גאורגה פודבראדי, מלך בוהמיה בשנת 1471 עלה בנה ולדיסלב לשלטון בבוהמיה, אולם מתיאש הוניאדי לחם בו על הטענה לכתר בוהמיה. המלחמה נמשכה עד לשלום אולומואוץ בשנת 1478, שבו נקבע כי גם מתיאש וגם ולדיסלב יקבלו את התואר "מלכי בוהמיה". בשנת 1490 מת מתיאש הראשון, מלך הונגריה, ובנה ולדיסלב הוכתר כמלך הונגריה. אולם אליזבת העדיפה את בנה יאן אולברכט כמלך הונגריה, ובעקבות כך פרצה מלחמה בין האחים שנמשכה עד לשנת 1492, ובה הובס יאן אולברכט.
ביוגרפיה > המלכה האם

ב-7 ביוני 1492 מת בעלה קז'ימייז' הרביעי, מלך פולין, ובמקומו עלו לשלטון בניה אלכסנדר יגיילו בליטא, ויאן אולברכט בפולין. בתקופת אלמנותה ישבה אליזבת בקרקוב יחד עם בנותיה ברברה ואלז'בייטה, אולם המשיכה ליטול חלק בענייני המשפחה. בשנת 1495 נסעה אליזבת לליטא להשתתף בחתונת בנה אלכסנדר יגיילו עם הלנה ממוסקבה, וניסתה לשכנעו שהלנה תעבור לדת הקתולית ושייתן תפקיד לאחיו זיגמונט, אולם נכשלה בשני העניינים וחזרה לביתה פגועה. בשנת 1496 התחתנה בתה ברברה יגלו עם גאורג, דוכס סקסוניה, ובשנת 1499 קיבל זיגמונט את דוכסות גלוגוב מבנה אולסלו השני, מלך בוהמיה והונגריה.
בשנת 1501 מת בנה יאן הראשון אולברכט, מלך פולין, ובנה אלכסנדר יגיילו הוכתר גם כמלך פולין. ב-30 באוגוסט 1505 מתה אליזבת בקרקוב לאחר מחלה קצרה, וב-21 בספטמבר נקברה בקתדרלת ואוול.
משפחתה

בשנת 1454 התחתנה אליזבת עם קז'ימייז' הרביעי, מלך פולין, ממנו נולדו לה 13 ילדים:
אולסלו השני, מלך בוהמיה והונגריה (1456–1516)
ידוויגה יגלו, דוכסית בוואריה (1457–1502), התחתנה עם גאורג, דוכס בוואריה-לנסהוט
קז'ימייז' הקדוש (1458–1484)
יאן הראשון אולברכט, מלך פולין (1459–1501)
אלכסנדר יגיילו (1461–1506)
סופיה יגלו, מרקיזת ברנדנבורג-אנסבך (1464–1512), התחתנה עם פרידריך הראשון, מרקיז ברנדנבורג-אנסבך
אלז'בייטה יגלו (1465–1466)
זיגמונט הראשון, מלך פולין (1467–1548)
פרדריק יגיילו (1468–1503)
אלז'בייטה יגלו (1472–1480)
אנה יגלו, דוכסית פומרניה (1476–1503), התחתנה עם בוגיסלב העשירי, דוכס פומרניה
ברברה יגלו (1478–1534), התחתנה עם גאורג, דוכס סקסוניה
אלז'בייטה יגלו (1482–1517), התחתנה עם פרדריק השני, דוכס לגניצה
אמיר חמוד

| --- | --- |
אין תמונה חופשית
 לידה:  1974 (בן 50 בערך)
 מדינה:  ישראל 
 השתייכות:   צבא הגנה לישראל
 דרגה:   אלוף-משנה
 תפקידים בשירות
 מפקד גדוד 53  סגן מפקד חטיבה 188  מפקד גדוד 196  מפקד עוצבת יפתח  סגן מפקד אוגדה 162
 
אמיר ראמז חמוד (נולד ב-1974) הוא קצין צה"ל במילואים בדרגת אלוף-משנה. שימש כסגן מפקד אוגדה 162 וכמפקד עוצבת יפתח.
ביוגרפיה

חמוד הוא דרוזי מהיישוב דלית אל-כרמל ולו ארבעה אחים, אמיר נשוי ולו שלושה ילדים וגר כיום בחיפה. הוא החל את שירותו הצבאי בגדוד 53 של חטיבה 188. לאחר צמ"פ שירת כלוחם בפלוגה א' ולאחר קורס מפקדי טנקים שירת כמפקד טנק בפלוגה ב'. עבר קורס קציני שריון, חזר לגדוד ושירת כמפקד מחלקה בצמ"פ וסגן מפקד בפלוגה מבצעית. יצא לקורס מפקדי פלוגות ומונה לקצין המבצעים של גדוד 53 ולאחר מכן מונה למפקד פלוגת מקצועות, מפקד פלוגה ב' בגדוד 53 מפקד פלוגה מבצעית וסגן מפקד הגדוד. הוא היה הדרוזי הראשון ששימש מפקד פלוגה וסגן מפקד גדוד בחיל השריון. פיקד על גדוד 53 בחטיבה 188, לאחר מכן שירת כסגן מפקד חטיבה 188 ובאוגוסט 2009 מונה למפקד גדוד 196, גדוד קורס מפקדי טנקים וקורס קציני שריון בחטיבה 460. עבר קורס מפקדי חטיבות וביולי 2011 קודם לדרגת אלוף-משנה ומונה למפקד עוצבת יפתח, חטיבת שריון במילואים, שירת בתפקיד עד 2014 באותה שנה סיים את לימודיו במכללה לביטחון לאומי ותואר שני מטעם אוניברסיטת חיפה. ב-2014 מונה לסגן מפקד אוגדה 162 ושימש בתפקיד עד 2015.
הערות שוליים

↑  אמיר בוחבוט, פצועי המלחמה לא רוצים להיפרד מהגדוד, באתר nrg‏, 6 בדצמבר 2006
↑  פעמיים כי טוב, אתר זרוע היבשה
↑  יואב זיתון, אימון בצפון: כך נערך צה"ל לתמרון בסוריה, באתר ynet, 20 במרץ 2014
אי-שוויון צ'רנוף

המחשה של "זנב" פונקציית ההסתברות (בלבן). חסם צ'רנוף קובע כי ככל שמתרחקים מהתוחלת, הזנב דועך אקספוננציאלית.
בתורת ההסתברות, אי-שוויון צ'רנוף או חסם צ'רנוף הוא אי-שוויון המתאר את הקשר בין סכום של משתני ברנולי לבין התוחלת של סכום זה. אי-שוויון צ'רנוף מראה דעיכה מעריכית של ההסתברות לכך שסכום המשתנים יהיה רחוק מהתוחלת הצפויה, כפונקציה של המרחק הנמדד בסטיות תקן. במילים אחרות, ההסתברות שהסכום יהיה רחוק t סטיות תקן מהתוחלת קטנה כפונקציה מעריכית ב-t.
באופן פורמלי,
יהיו  X_{1},X_{2},\ldots ,X_{n} מאורעות בלתי תלויים אשר מתרחשים בהסתברות  \ p כך ש p\geq {\frac {1}{2}} (כלומר,  \,X_{i}\sim {\mbox{Bernoulli}}(p))  

אז מתקיים:
 \Pr \left[\sum _{i=1}^{n}X_{i}-np>t{\sqrt {np(1-p)}}\right]<e^{-t^{2}/2}
מכיוון שסכום המאורעות מפולג בינומית,  X_{1}+\cdots +X_{n}\sim Bin(n,p), תוחלת סכום המאורעות היא  \mathbb {E} [X_{1}+\cdots +X_{n}]=np, וסטיית התקן היא  \operatorname {var} ^{1/2}(X_{1}+\cdots +X_{n})={\sqrt {np(1-p)}}.
מכיוון שהחסם המתקבל מעריכי, אי שוויון צ'רנוף חזק יותר מאשר אי-שוויון צ'בישב, ואי-שוויון מרקוב, בהם דעיכת הזנב פולינומית.
אי השוויון קרוי על שם המתמטיקאי הרמן צ'רנוף (Herman Chernoff), שהוכיח את אי-השוויון בשנת 1952. כיום משמש השם "אי שוויון צ'רנוף" לתיאור משפחה של אי שוויונות המבוססים על אי שוויון זה או על אי-שוויונות דומים לו כגון
אי שוויון הופדינג ואי שוויון ברנשטיין (שניתן לראותם כמקרה פרטי של אי-שוויון זה).
הכללה עבור משתנים מקריים בעלי פונקציה יוצרת מומנטים

ניתן להכליל את אי השוויון ולקבל חסם על הסטייה מהתוחלת עם דעיכה אקספוננציאלית עבור משתנים מקריים  בעלי פונקציה יוצרת מומנטים. עבור משתנה מקרי  X בעל פונקציה יוצרת מומנטים  M(t)=\operatorname {E} (e^{tX}) ו t חיובי, אפשר להשתמש באי-שוויון מרקוב עבור המשתנה המקרי 
 e^{tX}:
בגלל שהאי שוויון מתקיים לכל  t>0, אפשר להשתמש באינפימום, ולקבל:
באופן דומה, עבור  t<0:
מוטיבציה ודוגמאות

אי שוויון צ'רנוף נפוץ בתחומים רבים של המדעים בעיקר בחישובים סטטיסטיים של מדגמים וכן באנליזה של אלגוריתמים אקראיים במדעי המחשב, על מנת לחסום את הסתברות השגיאה של מדגם/אלגוריתם נתון.
למשל, נניח כי קיים אלגוריתם אקראי A שעונה את התשובה הנכונה בהסתברות 0.6 (ובהסתברות 0.4 עונה תשובה אחרת). דרך אפשרית לבניית אלגוריתם "משופר" תהיה להריץ את האלגוריתם A מספר רב של פעמים, ולענות את התשובה שחזרה על עצמה הכי הרבה פעמים. למשל, אם האלגוריתם  A מחשב בעיה מסוימת שהתשובה עבורה היא "כן/לא", נגדיר אלגוריתם חדש B המריץ את האלגוריתם A מספר רב של פעמים (נניח, 100 פעמים) ועונה לפי הרוב. נצפה שכ-60 מההרצות יענו תשובה אחת (התשובה הנכונה), ושאר 40 ההרצות יענו תשובה אחרת. ונשאלת השאלה: מה ההסתברות של אלגוריתם B לטעות?
אי השוויון של צ'רנוף נותן נוסחה פשוטה המגדירה את הסתברות הכישלון של B כפונקציה של מספר ההרצות. נשים לב שאלגוריתם B טועה אם התשובה הנכונה הופיעה פחות מ-50 פעמים, כלומר, סטיה של 10 הרצות מן התוחלת הצפויה של 60 פעמים (כ-2 סטיות תקן). כמובן שאם היינו מריצים 1000 פעמים, אלגוריתם B יטעה כאשר התשובה הנכונה תופיע פחות מ-500 פעמים, כלומר סטייה של 100 מהתוחלת הצפויה (כ-6.5 סטיות תקן). מכאן ניתן להעריך שהסתברות השגיאה של B במקרה הראשון (100 הרצות) היא מסדר גודל של  e^{-2}\approx 0.135 ואילו במקרה שני (1000 הרצות) הסתברות השגיאה של B קטנה באופן משמעותי (עקב הדעיכה המעריכית) והיא מסדר גודל של  e^{-21.8}\approx 10^{-10}. 
באופן שקול, אם נתונה הסתברות השגיאה הרצויה מאלגוריתם B, ניתן לחשב את מספר ההרצות החוזרות של אלגוריתם A הנדרשות על מנת לעמוד בהסתברות זו.
סכום של משתנים בלתי-תלויים בהתפלגות זהה

אי-שוויון צ'רנוף עבור משתנים בלתי-תלויים בהתפלגות זהה (i.i.d)
יהיו  X_{1},X_{2},\ldots ,X_{n} משתנים אקראיים מפולגים זהה ובלתי תלויים (i.i.d), כך ש־ X_{i}\in \{0,1\}. נסמן  X=X_{1}+X_{2}+\cdots +X_{n}, ונסמן
את התוחלת של  X_{i} ב־ \ \mu =\mathbb {E} [X_{i}]. אי השוויון קובע כי לכל  \varepsilon >0
{\begin{aligned}&\Pr \left[{\frac {1}{n}}\sum X_{i}\geq \mu +\varepsilon \right]&\qquad \leq \left({\left({\frac {\mu }{\mu +\varepsilon }}\right)}^{\mu +\varepsilon }{\left({\frac {1-\mu }{1-\mu -\varepsilon }}\right)}^{1-\mu -\varepsilon }\right)^{n}=e^{-D(\mu +\varepsilon \|\mu )n}\end{aligned}}
וכן,
 {\begin{aligned}&\Pr \left[{\frac {1}{n}}\sum X_{i}\leq \mu -\varepsilon \right]&\qquad \leq \left({\left({\frac {\mu }{\mu -\varepsilon }}\right)}^{\mu -\varepsilon }{\left({\frac {1-\mu }{1-\mu +\varepsilon }}\right)}^{1-\mu +\varepsilon }\right)^{n}=e^{-D(\mu -\varepsilon \|\mu )n},\end{aligned}}
כאשר  D(x||y)=x\ln {\frac {x}{y}}+(1-x)\ln {\frac {1-x}{1-y}} הוא דיברגנס קולבק-ליבלר.
אי-שוויון צ'רנוף עבור משתנים בלתי-תלויים

וריאנט זה חוסם את ההסתברות שסכום המשתנים שונה מהתוחלת הצפויה, כאשר המרחק נמדד בכפולות של התוחלת (לעומת כפולות של סטיית התקן, כפי שמתקיים באי-שוויון לעיל).
יהיו  X_{1},X_{2},\ldots ,X_{n} אינדיקטורים בלתי תלויים (משתנים אקראיים המקבלים ערך 0 או 1), ונניח שהסתברות כל מאורע נתונה 
 \Pr(X_{i}=1)=p_{i}. נסמן את הסכום בתור  X=X_{1}+X_{2}+\cdots +X_{n}  ואת התוחלת של הסכום  \ \mu =\mathbb {E} [X] אזי מתקיים לכל  \delta >0
\Pr \left[X>(1+\delta )\mu \right]<\left({\frac {e^{\delta }}{(1+\delta )^{(1+\delta )}}}\right)^{\mu }
 \Pr \left[X<(1-\delta )\mu \right]<\left({\frac {e^{-\delta }}{(1-\delta )^{(1-\delta )}}}\right)^{\mu }
או באופן מעט פחות הדוק (אבל יותר נוח לשימוש)
\Pr \left[X>(1+\delta )\mu \right]<e^{-\delta ^{2}\mu /3}\quad \quad {\mbox{for }}0<\delta <1
 \Pr \left[X<(1-\delta )\mu \right]<e^{-\delta ^{2}\mu /2}\quad \quad {\mbox{for }}\delta >0
או באופן כללי (Angluin/Valiant version) 
 \Pr \left[X>(1+\delta )\mu \right]<e^{-{\frac {\delta ^{2}}{2+\delta }}\mu }
אי-שוויון צ'רנוף עבור משתנים תלויים

אי תלות בין משתנים הוא תנאי מספיק אך לא הכרחי. הכללה של אי השוויון מתקיימת לכל קבוצה של  n משתנים בינאריים המקיימת לכל תת-קבוצה  S,
כאשר  \delta  הוא קבוע כלשהו  0\leq \delta \leq 1, ו- |S| הוא מספר האיברים בקבוצה. במקרה זה נקבל:
אי-שוויון צ'רנוף מתקיים גם עבור משתנים שהם negatively related.
ראו גם

משפט הגבול המרכזי
חוק המספרים הגדולים
אמנואלה קלאיו

אמנואלה קלאיו (באיטלקית: Emanuele Calaiò; נולד ב-8 בינואר 1982) הוא שחקן כדורגל איטלקי המשחק בעמדת החלוץ בקבוצת סלרניטנה.
קריירה

קלאיו נולד בפלרמו שבסיציליה. את שנותיו הראשונות ככדורגלן מקצועי בילה במועדונים קטנים, ולנאפולי הגיע קלאיו בתחילת 2004, אחרי שזו הורדה לליגה השלישית בשל פשיטת רגל והציגה באותה עונה סגל שהורכב כמעט כולו משחקנים חדשים. למרות שלא מילא תפקיד חשוב בעונת הבכורה שלו במדים התכולים, הוא הוביל את מועדון הפאר לזכייה באליפות הליגה השלישית כבר בעונה שלאחר מכן, כשבדרך הוא כובש 18 שערים.
את עונתו השלישית במדי הקבוצה מדרום המגף הוא החל בצורה טובה אך בהמשך נקלע לבצורת שערים. אף על פי כן, הצליחה נאפולי לעמוד בציפיות והעפילה בחזרה לליגה הראשונה, אחרי 6 שנים בליגות המשנה. קלאיו היה הכובש המצטיין בפעם השנייה ברציפות עם 14 שערים.
עם הבאתם של אסקיאל לאבסי ומרסלו זלאייטה נפגע מעמדו של קלאיו, הוא הפך לשחקן ספסל ונקלע לבצורת שערים. בחלון ההעברות בינואר 2008 ביקש קלאיו לעזוב את הקבוצה אך למרות התעניינות מצידן של קבוצות אחרות מהסרייה לא נמצאה קבוצה שתסכים לשלם את הסכום אותו דרשה נאפולי. על פי ההערכות, קלאיו, שכבש רק 2 שערים ב-27 המשחקים בהם שותף בעונת 2007/08, אמור לעזוב את הקבוצה בקיץ 2008. מספר קבוצות איטלקיות הביעו עניין בשחקן.
ב-2 ביולי 2008 עבר קלאיו לסיינה תמורת 2.5 מיליון אירו על מחצית מכרטיסו. בשנת 2013 עבר מקבוצת סיינה לקבוצת נאפולי והושאל לקבוצת גנואה. בשנת 2014 חתם בקטניה. בשנת 2015 חתם בספציה מסרייה ב'.
אמיר כץ

| --- | --- |
אין תמונה חופשית
 לידה:  15 ביולי 1970 (בן 54) תל אביב
 גובה:  1.91
 קבוצות כשחקן
 1988 - 1990   1990 - 1991  1991 - 1992  1992 - 1996   1996 - 1999   1999 - 2000  2000:  מכבי ראשון לציון א.ס. רמת השרון הפועל חולון בני הרצליה הפועל אילת הפועל ירושלים מכבי ראשון לציון
 הישגים כשחקן
 גביע המדינה בכדורסל (1) 1994/95  קלעי כל הזמנים בליגת העל מקום 36
 
אמיר כץ (נולד ב-15 ביולי 1970) הוא כדורסלן עבר ששיחק בין היתר בא.ס. רמת השרון, הפועל חולון, בני הרצליה, הפועל אילת, מכבי ראשון לציון והפועל ירושלים. גובהו 1.91 מטר והוא שיחק בתפקיד הקלע.
קריירה כשחקן

כץ גדל במחלקת הנוער של מכבי תל אביב אך לא שיחק בקבוצת הבוגרים שלה. את דרכו בליגה הבכירה הוא החל בעונת 1988/89 במכבי ראשון לציון במדיה שיחק 2 עונות. אחד המשחקים הטובים שלו היה בשנת 1996 בקבוצת בני הרצליה כשקלע 53 נקודות (11 מ-15 לשתיים, 6 מ-8 לשלוש ו-13 מ--14 לעונשין) בהפסד  הביתי (94 - 107) נגד פרטיזן בלגרד.
כץ, שכונה "הידית", נודע בזכות אחוזי קליעה מצוינים. הוא אוחז בממוצע קריירה של כמעט 50 אחוזים לשלוש. הוא הוביל את הליגה באחוזי קליעה מקו העונשין במשך ארבע עונות, בעונת 1995/96 הוביל את הליגה באחוזי קליעה לשלוש ובעונת 1998/99 היה לסגן מלך הסלים של הליגה עם ממוצע של 20.7 נקודות למשחק. הישגו הקבוצתי הגדול ביותר של כץ הוא הזכייה בגביע המדינה עם בני הרצליה בעונת 1994/95.
בנבחרת ישראל רשם אמיר כץ 28 הופעות וקלע 156 נקודות.
כץ פרש בשנת 2000 אחרי פציעות מרובות כאשר שיחק במכבי ראשון לציון, שאליה עבר במהלך העונה מהפועל ירושלים.
במהלך 12 עונות בליגה רשם ממוצע של 17.2 נקודות למשחק וסך הכל של 4,128 נקודות במצטבר, מה שממקם אותו במקום ה-35 ברשימת קלעי כל הזמנים.
אחיינו הוא הכדורסלן רון ציפר.
קריירה כעורך דין

לאחר פרישתו ממשחק הכדורסל, כץ עשה הסבה למשפטים.
כעורך דין תבע כץ את קבוצתו לשעבר הפועל ירושלים בטענה שלא שילמו לו ביטוח בריאות.
ב-17 באוקטובר 2006, ייצג כעורך דין את הקבוצה הליטאית ריטאס וילנה, שתבעה את מכבי תל אביב בטענה להפרת חוזהו של נבן ספאחיה.
אליפות ישראל באתלטיקה 1952

אליפות ישראל באתלטיקה נערכה באצטדיון המכביה בתל אביב בין התאריכים 20 - 21 ביוני 1952.
שיאים ישראלים

דוד טבק (הפועל בית עובד) קבע בריצת 100 מטר שיא ישראלי חדש של 10.6 שניות.
יצחק מנדלברוד (הפועל קריית חיים) קבע בהטלת כידון שיא ישראלי חדש של 56.83 מטר.
אריה קליינשטוב (מכבי הצפון תל אביב) קבע בקפיצה לגובה שיא ישראלי חדש של 1.82.5 מטר.
תוצאות נשים > מסלול

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| ריצת 100 מטר | לאה הורביץ   הפועל קריית חיים | 13.0 שניות |  |  |  |  |
| 80 מטר משוכות | לאה הורביץ   הפועל קריית חיים | 12.5 שניות |  |  |  |  |
תוצאות נשים > שדה

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| קפיצה לגובה | תמר מטל   מכבי תל אביב | 1.50 מטר   שיא ישראל |  |  |  |  |
| קפיצה לרוחק | תמר מטל   מכבי תל אביב | 5.26 מטר |  |  |  |  |
| הדיפת כדור ברזל | רעיה ברונשטיין   הפועל תל אביב | 11.35 מטר |  |  |  |  |
| זריקת דיסקוס | אולגה וינטנברג   מכבי חיפה | 37.51 מטר |  |  |  |  |
| הטלת כידון | רעיה ברונשטיין   הפועל תל אביב | 33.95 מטר |  |  |  |  |
תוצאות גברים > מסלול

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| ריצת 100 מטר | דוד טבק   הפועל בית עובד | 10.6 שניות   שיא ישראל | ב. נוסבוים   הפועל תל אביב | 11.2 שניות |  |  |
| ריצת 200 מטר | דוד טבק   הפועל בית עובד | 22.5 שניות | ד. זעירא   הפועל חיפה | 24.1 שניות |  |  |
| ריצת 400 מטר | אריה גליק   הפועל תל אביב | 50.8 שניות | דוד טבק   הפועל בית עובד | 51.2 שניות |  |  |
| ריצת 800 מטר | אריה גליק   הפועל תל אביב | 2:05.3 דקות | ע.קריזה   הפועל ירושלים | 2:05.6 דקות |  |  |
| ריצת 1500 מטר | יוסף סלמה   מכבי חיפה | 4:23.0 דקות | אריה פויאר   ברית מכבים עתיד תל אביב | 4:23.0 דקות | ז. סדק   הפועל גן שמואל | 4:26.7 דקות |
| ריצת 5000 מטר | יוסף סלמה   מכבי חיפה | 16:34.2 דקות | ז. סדק   הפועל גן שמואל | 16:37.4 דקות | ישראל אסולין   הפועל עפולה | 16:45.0 דקות |
| ריצת 110 מטר משוכות | פרשקובסקי   | 20.8 שניות |  |  |  |  |
תוצאות גברים > שדה

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| קפיצה לגובה | אריה קליינשטוב   מכבי הצפון תל אביב | 1.82.5 מטר   שיא ישראל |  |  |  |  |
| קפיצה במוט | דוד קושניר   הפועל יזרעאל | 3.00 מטר |  |  |  |  |
| קפיצה לרוחק | זמיר בבל   מכבי הצפון תל אביב | 6.32 מטר |  |  |  |  |
| קפיצה משולשת | ברל'ה זילברברג   הפועל | 13.51 מטר | דוד קושניר   הפועל יזרעאל | 13.21 מטר |  |  |
| הדיפת כדור ברזל | ברוך חבס   מכבי הצפון תל אביב | 13.14 מטר |  |  |  |  |
| זריקת דיסקוס | אורי גלין   הפועל פתח תקווה | 41.86 מטר |  |  |  |  |
| הטלת כידון | יצחק מנדלברוד   הפועל קריית חיים | 56.83 מטר   שיא ישראל |  |  |  |  |
| יידוי פטיש | פנחס פולונסקי   הפועל כפר חיים | 41.75 מטר |  |  |  |  |
אליין הנדריקס

| --- | --- |

 לידה:  28 בדצמבר 1970 (בת 53) אוק רידג', ארצות הברית 
 מדינה:  ארצות הברית 
 תקופת הפעילות:  מ-1992 
 http://www.elainehendrix.com
 פרופיל ב-IMDb
 
קתרין אליין הנדריקס (באנגלית: Katherine Elaine Hendrix; נולדה ב-28 בדצמבר 1970) היא שחקנית ודוגמנית אמריקאית, אשר מוכרת בתפקידיה בסרטים "רומי ומישל - פגישת מחזור", "אבא מתארס" ו"מולי" ובזכות הופעתה בתור אלקסיס קולבי בסדרה "שושלת".
ביוגרפיה

הנדריקס נולדה באוק רידג', טנסי. אביה שירת במלחמת וייטנאם בעת לידתה.
היא טבעונית ופעילה למען זכויות בעלי חיים.
קריירה

בשנתה האחרונה בתיכון, זכתה הנדריקס בתחרות לחיפוש דוגמניות והפכה לרקדנית מקצועית בלהקת המחול של גארי הריסון. עד מהרה היא חילקה את זמנה כדוגמנית ורקדנית מקצועית עבור חברות כמו נייקי, ליווי'ס, מאטל וסאן מיקרוסיסטמס.
בשנת 1992, היא עברה ללוס אנג'לס, קליפורניה, וזמן קצר לאחר מכן, נפגעה ממכונית בזמן שרכבה על אופניה, וסיימה את הקריירה המוקדמת שלה כדוגמנית ורקדנית.
בשנת 1997 שיחקה בסרט "רומי ומישל - פגישת מחזור"; שם גילמה עורכת אופנה ובת כיתתן של רומי ומישל.
בשנת 1998 היא שיחקה את האנטגוניסטית המרכזית בסרט "אבא מתארס". בשנת 1999 היא שיחקה בדמותה של ג'ניפר תומאס בסרט "מולי" לצד אליזבת שו העוסק בבחורה המתמודדת עם אוטיזם.
בשנים 2010–2011 הופיעה כדמות חוזרת בסדרת הנעורים של The CW;‏ "90210" בדמותה של רנה.
מיוני 2013 עד לינואר 2014 גילמה את ליסה במחזה " It's Just Sex" באוף ברודוויי.
בשנת 2014 הופיעה בשלושה פרקים של הסיטקום מבית FX; "סדנה לעצבים" בכיכובו של צ'ארלי שין.
בשנת 2016, הנדריקס שחזרה את התפקיד של טרובי במחזה "מגנוליות מפלדה" שהוצג במרכז לאמנויות הבמה של מחוז באקס בניו הופ, פנסילבניה. הפקה זו בוימה על ידי המועמדת ארבע פעמים לפרס האוסקר, מרשה מייסון, ובין היתר כיכבו לצדה השחקניות ג'סיקה וולטר וסוזן סאליבן. ב-9 ביוני 2016, הפקה זו הפכה להצגה בעלת ההכנסות הגבוהות ביותר בהיסטוריה של תיאטרון זה.
בשנת 2019 הצטרפה הנדריקס לעונתה השלישית של הסדרה "שושלת" ברשת The CW, המהווה עיבוד מחודש לסדרה באותו השם ששודרה בשנות ה-80 של המאה ה-20. הנדריקס גילמה את דמותה של אלקסיס קולבי, אשר גילמה אותה בעבר השחקנית ג'ואן קולינס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1992 | Last Dance | קלי |  |
| 1995 | Road Warriors | מריסה רייבורן |  |
| 1996 | Lover's Knot | רובין |  |
| 1997 | רומי ומישל - פגישת מחזור | ליסה |  |
| 1998 | אבא מתארס | מרדית' בלייק |  |
| 1999 | מולי | ג'ניפר תומאס |  |
| 1999 | סופרסטאר | אוויאן גרהאם |  |
| 2000 | קיץ בלתי נשכח | ג'ניפר קוואנו |  |
| 2000 | Get Your Stuff | קאט הארדי |  |
| 2002 | אשה אחת יותר מדי | אנג'ל |  |
| 2002 | Wish You Were Dead | מלודי מאלוי |  |
| 2003 | נקמת הפטיש העברי | פצצה בלונדינית |  |
| 2003 | המפקח גאדג'ט 2 | דוגמנית גאדג'ט |  |
| 2004 | בליפ | ג'ניפר |  |
| 2005 | Bam Bam and Celeste | ג'קי |  |
| 2006 | Down the P.C.H. | סמנת'ה |  |
| 2006 | Coffee Date | בוני |  |
| 2007 | LA Blues | ברנדה סימון |  |
| 2008 | The Dukes | סטפני |  |
| 2008 | Tru Loved | מיס מולר | גם מפיקה-שותפה |
| 2008 | Player 5150 | מיס לנזלין |  |
| 2008 | Twisted Faith | סנדרה | סרט קצר; גם מפיקה |
| 2008 | Friends & Lovers: The Ski Trip 2 | פטי |  |
| 2008 | Fading of the Cries | מגי |  |
| 2009 | Strombreaker | ג'פרי סאקס |  |
| 2009 | The Cloggers | קריסטי | סרט קצר; גם במאית, תסריטאית ומפיקה |
| 2009 | Rock Slyde | ג'ודי בי |  |
| 2009 | Within | סאדי וייז |  |
| 2009 | Dear Lemon Lima | המאמנת |  |
| 2009 | The Beacon | ונסה קארבר |  |
| 2010 | Hated | בטי צ'רצ'יל |  |
| 2010 | Magic | אמנדה פרנסיס |  |
| 2010 | Good Intentions | אט'ה מילפורד |  |
| 2011 | Spork | פלישיה |  |
| 2011 | הצ'יוואווה מבוורלי הילס 2 | קולין מנספילד |  |
| 2011 | Witness Insecurity | סוזן |  |
| 2011 | Deep in the Heart | פטסי |  |
| 2011 | Material Lies | דבורה |  |
| 2015 | Kids vs Monsters | מארי |  |
| 2016 | Swing State | אן אלקוט |  |
| 2016 | Boys on Film 14: Worlds Collide | ג'ניס דוהרטי |  |
| 2017 | Shot | מרסי |  |
| 2018 | Lez Bomb | מגי |  |
| 2018 | Rich Boy, Rich Girl | סשה |  |
| 2019 | Adopt a Highway | דיאן ספרינג |  |
| 2019 | Burying Yasmeen | וג'יניה |  |
| 2019 | Adventures of Dally & Spanky | גוון |  |
| 2019 | Low Low | סילביה ריס |  |
| TBA | The Country Club | פרנסיס קובלסקי |  |